NEUVOSTON ASETUS (EY) N:o 3063/95,
annettu 22 päivänä joulukuuta 1995,
yhteisön tariffikiintiöitä koskevista myönnytyksistä tietyille maataloustuotteille, mukaan lukien jalosteet, tiettyjen Keski-Euroopan ja Itä-Euroopan valtioiden hyväksi vuonna 1995 annetun asetuksen (EY) N:o 1767/95 liitteessä II määrättyjen toimenpiteiden uusimisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon vuoden 1994 liittymisasiakirjan,
ottaa huomioon komission ehdotuksen,
sekä katsoo, että
asetuksen (EY) N:o 1767/95 (1) liitteessä II määrätään lisäkiintiöiden avaamisesta jalostetuille maataloustuotteille vuodeksi 1995, ja
neuvottelut ovat käynnissä lisäpöytäkirjojen liittämiseksi Euroopan talousyhteisön ja Unkarin ja T Osekin tasavallan välisiin tullietuussopimuksiin, jotta voidaan ottaa huomioon Itävallan, Suomen ja Ruotsin sekä mainittujen maiden välillä olleet jalostettujen maataloustuotteiden kauppajärjestelyt; näitä lisäpöytäkirjoja ei voida saattaa voimaan 1 päivänä tammikuuta 1996; tämän vuoksi on vuonna 1996 toteutettava vastaavat toimenpiteet kuin asetuksessa (EY) N:o 1767/95 säädettiin vuodeksi 1995,
ON ANTANUT TÄMÄN ASETUKSEN:
1 artikla
Asetuksen (EY) N:o 1767/95 liitteessä II vuodeksi 1995 määrätyt toimenpiteet uusitaan vuodeksi 1996.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1995.